CELEX: 
Language: sk
Date: 2021-07-14 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa nariadenie Európskeho parlamentu a Rady (EÚ) 2019/2152 tým, že sa bližšie špecifikujú podrobnosti štatistických informácií, ktoré majú poskytovať daňové a colné orgány, a ktorým sa menia prílohy V a VI k uvedenému nariadeniu

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Nariadením (EÚ) 2019/2152 o európskych podnikových štatistikách sa vytvoril spoločný právny rámec pre rozvoj, tvorbu a šírenie európskych podnikových štatistík. 
            
            
               V prílohách V a VI k nariadeniu o európskych podnikových štatistikách sa na štatistické účely špecifikujú informácie o vývoze a dovoze tovaru, ktoré majú v každom členskom štáte poskytovať daňové a colné orgány vnútroštátnym štatistickým orgánom.
            
            
               Článkom 5 ods. 2 a 3 nariadenia o európskych podnikových štatistikách sa Komisia splnomocňuje prijímať delegované akty s cieľom doplniť a zmeniť právne ustanovenia nariadenia o európskych podnikových štatistikách týkajúce sa oznamovania informácií daňovými a colnými orgánmi.
            
            
               2.KONZULTÁCIE PRED PRIJATÍM AKTU
            
            
               Komisia uskutočnila v rámci prípravy tohto delegovaného aktu konzultácie so zainteresovanými stranami.
            
            
               Komisia v marci 2021 uskutočnila konzultácie s národnými expertmi, najmä s riadiacou skupinou pre štatistiku medzinárodného obchodu s tovarom. Konzultácie uskutočnila aj s expertnou skupinou národných štatistických úradov Európskeho štatistického systému.
            
            
               Komisia o konzultáciách náležite informovala Európsky parlament a Radu.
            
            
               3.PRÁVNE PRVKY DELEGOVANÉHO AKTU
            
            
               Účelom tohto delegovaného aktu je doplniť nariadenie o európskych podnikových štatistikách tým, že sa bližšie špecifikujú podrobnosti štatistických informácií o vývoze a dovoze tovaru, ktoré musia v každom členskom štáte poskytovať daňové a colné orgány príslušným vnútroštátnym štatistickým orgánom.
            
            
               Okrem toho sa delegovaným aktom menia prílohy V a VI k nariadeniu o európskych podnikových štatistikách. Mení sa ním príloha V s cieľom zabezpečiť, aby daňové orgány poskytovali vnútroštátnym štatistickým orgánom informácie o predaji tovaru na diaľku v rámci Spoločenstva. Zároveň sa ním mení príloha VI s cieľom zabezpečiť, aby colné orgány poskytovali informácie o uplatňovaných zjednodušených colných postupoch a o zúčastnených obchodných subjektoch. Okrem toho sa ním zabezpečuje, aby colné orgány v rámci centralizovaného colného konania poskytovali údaje svojim vnútroštátnym štatistickým orgánom v členskom štáte, v ktorom sa tovar nachádza.
            
            
               Delegovaný akt nemá žiadny vplyv na rozpočet EÚ.
            
            
               Keďže sa týka záležitosti s významom pre Európsky hospodársky priestor (EHP), jeho uplatňovanie by sa malo rozšíriť na EHP.
            
            
               DELEGOVANÉ NARIADENIE KOMISIE (EÚ) …/…
            
            
               z 14. 7. 2021,
            
            
               ktorým sa dopĺňa nariadenie Európskeho parlamentu a Rady (EÚ) 2019/2152 tým, že sa bližšie špecifikujú podrobnosti štatistických informácií, ktoré majú poskytovať daňové a colné orgány, a ktorým sa menia prílohy V a VI k uvedenému nariadeniu 
               
            
               (Text s významom pre EHP)
            
            
               EURÓPSKA KOMISIA,
            
         
         
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2019/2152 o európskych podnikových štatistikách, ktorým sa zrušuje 10 právnych aktov v oblasti podnikových štatistík
                  1
               , a najmä na jeho článok 5 ods. 2 a 3,
            
            
               keďže:
            
            
               (1)V prílohách V a VI k nariadeniu (EÚ) 2019/2152 sa na štatistické účely špecifikujú informácie o vývoze a dovoze tovaru, ktoré majú v každom členskom štáte poskytovať daňové a colné orgány príslušným vnútroštátnym štatistickým orgánom.
            
            
               (2)Mali by sa bližšie špecifikovať podrobnosti štatistických informácií o vývoze a dovoze tovaru uvedených v prílohách V a VI k nariadeniu (EÚ) 2019/2152, ktoré majú v každom členskom štáte poskytovať daňové a colné orgány príslušným vnútroštátnym štatistickým orgánom.
            
            
               (3)S cieľom zabezpečiť, aby informácie, ktoré na štatistické účely poskytujú daňové orgány vnútroštátnym štatistickým orgánom, zahŕňali informácie o predaji tovaru na diaľku v rámci Spoločenstva, treba zmeniť prílohu V k nariadeniu (EÚ) 2019/2152.
            
            
               (4)Treba zmeniť prílohu VI k nariadeniu (EÚ) 2019/2152, aby sa zabezpečilo, že v prípade účasti viac než jedného členského štátu povinnosť colných orgánov, a to poskytovať v rámci centralizovaného colného konania podľa článku 179 nariadenia Európskeho parlamentu a Rady (EÚ) č. 952/2013
                  2
                údaje o colných vyhláseniach svojim vnútroštátnym štatistickým orgánom, platí aj v členskom štáte, v ktorom sa tovar nachádza.
            
            
               (5)Okrem toho treba zmeniť prílohu VI k nariadeniu (EÚ) 2019/2152 s cieľom zabezpečiť, aby mohli vnútroštátne štatistické orgány od svojich colných orgánov dostávať informácie o uplatňovaných zjednodušených colných postupoch a o zúčastnených obchodných subjektoch.
            
            
               (6)Prílohy V a VI k nariadeniu (EÚ) 2019/2152 by sa preto mali zodpovedajúcim spôsobom zmeniť,
            
            
               PRIJALA TOTO NARIADENIE:
            
            
               Článok 1
            
            
               Predmet
            
            
               V tomto delegovanom akte sa bližšie špecifikujú podrobnosti štatistických informácií o vývoze a dovoze tovaru, ktoré majú v každom členskom štáte poskytovať daňové a colné orgány príslušným vnútroštátnym štatistickým orgánom.
            
            
               Článok 2
            
            
               Informácie z daňových priznaní k DPH
            
            
               Informácie z daňových priznaní zdaniteľných osôb alebo nezdaniteľných právnických osôb k dani z pridanej hodnoty (DPH) podľa písmena a) prílohy V k nariadeniu (EÚ) 2019/2152 zahŕňajú aspoň tieto informácie:
            
            
               a)úplné meno/úplný názov zdaniteľnej osoby alebo nezdaniteľnej právnickej osoby;
            
            
               b)úplnú adresu vrátane poštového smerovacieho čísla;
            
            
               c)identifikačné číslo pridelené uvedenej osobe v súlade s článkom 214 smernice Rady 2006/112/ES
                  3
               ;
            
            
               d)v prípade každej zdaniteľnej osoby alebo nezdaniteľnej právnickej osoby:
            
         
         
            
               i)zdaniteľnú sumu dodaní a nadobudnutí tovaru v rámci Únie zbieranú z daňových priznaní k DPH v súlade s článkom 251 písm. a) a c) smernice Rady 2006/112/ES;
            
            
               ii)zdaňovacie obdobie.
            
            
               Článok 3
            
            
               Informácie zo súhrnných výkazov
            
            
               1.Informácie o dodaniach tovaru v rámci Únie zbierané zo súhrnných výkazov DPH uvedené v písmene b) prílohy V k nariadeniu (EÚ) 2019/2152 zahŕňajú aspoň tieto informácie:
            
            
               a)zdaňovacie obdobie;
            
            
               b)identifikačné číslo pre DPH každého vnútroštátneho dodávateľa;
            
            
               c)identifikačné číslo pre DPH nadobúdateľa v partnerskom členskom štáte;
            
            
               d)zdaniteľnú sumu medzi každým vnútroštátnym dodávateľom a nadobúdateľom v partnerskom členskom štáte;
            
            
               e)identifikácia následných dodaní.
            
            
               2.Informácie o nadobudnutiach tovaru v rámci Únie, ktoré oznamujú všetky ostatné členské štáty, uvedené v písmene c) prílohy V k nariadeniu (EÚ) 2019/2152 zahŕňajú aspoň tieto informácie:
            
            
               a)zdaňovacie obdobie;
            
            
               b)identifikačné číslo DPH každého vnútroštátneho nadobúdateľa;
            
            
               c)celkovú zdaniteľnú sumu podľa vnútroštátneho nadobúdateľa agregovanú podľa partnerského členského štátu.
            
            
               Článok 4
            
            
               Informácie týkajúce sa colných vyhlásení
            
            
               Informácie uvedené v písmene c) prílohy VI k nariadeniu (EÚ) 2019/2152 zahŕňajú všetky informácie, ktoré vnútroštátny štatistický orgán potrebuje na tvorbu európskych štatistík medzinárodného obchodu s tovarom, a zahŕňajú aspoň informácie stanovené v prílohe I k tomuto nariadeniu. 
            
            
               Článok 5
            
            
               Zmena nariadenia (EÚ) 2019/2152
            
            
               Prílohy V a VI k nariadeniu (EÚ) 2019/2152 sa nahrádzajú textom uvedeným v prílohe II k tomuto nariadeniu. 
            
         
         
            
            
               Článok 6
            
            
               Nadobudnutie účinnosti
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Uplatňuje sa od 1. januára 2022.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 14. 7. 2021
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 327, 17.12.2019, s. 1. 
               
               
                  
                     (2)
                  
                        Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1). 
               
               
                  
                     (3)
                  
                        Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
                        
               
            
      
    ---documentbreak--- 
      
         
         
            
               PRÍLOHA I 
            
            
            
            
               
                  1. Všeobecné informácie
                        
               
               
                  1.1. Druh vyhlásenia
                        
               
               
                  1.2. Druh dodatočného vyhlásenia
                        
               
               
                  1.3. Režim 
               
               
                  1.4. Dodatočný(-é) režim(-y)
               
               
                  1.5. Dátum prijatia colného vyhlásenia
                        
               
               
                  2. Povolenia
                        
               
               
                  2.1. V prípade centralizovaného colného konania, ktoré sa týka viac než jedného členského štátu: číslo povolenia na centralizované colné konanie
               
               
                  3. Strany
                        
               
               
                  3.1. Identifikačné číslo vývozcu
                        
               
               
                  3.2. Identifikačné číslo dovozcu
                        
               
               
                  3.3. Identifikačné číslo kupujúceho
                        
               
               
                  3.4. Identifikačné číslo príjemcu1 
               
               
                  4. Informácie o určovaní colnej hodnoty/dane
                        
               
               
                  4.1. Fakturovaná mena
                        
               
               
                  4.2. Preferencia (preferenčné zaobchádzanie, ktoré uplatňujú colné orgány)
               
            
         
         
            
               
                  5. Krajiny
                        
               
               
                  5.1. Kód krajiny určenia
                        
               
               
                  5.2. Kód krajiny odoslania/vývozu
                        
               
               
                  5.3. Kód krajiny pôvodu
                        
               
               
                  5.4. Kód krajiny preferenčného pôvodu
                        
               
               
                  5.5. V prípade centralizovaného colného konania: buď kód colného úradu predloženia, alebo kód členského štátu, v ktorom sa tovar predkladá colným orgánom
               
               
                  6. Identifikácia tovaru
                        
               
               
                  6.1. Vlastná hmotnosť (kg)
                        
               
               
                  6.2. Dodatočné merné jednotky
                        
               
               
                  6.3. Kód tovaru – číselný znak kombinovanej nomenklatúry
                        
               
               
                  6.4. Kód tovaru – kód TARIC
                        
               
               
                  6.5. Kód tovaru HS6, ak nie je k dispozícii kód TARIC ani číselný znak kombinovanej nomenklatúry
               
               
                  7. Informácie o doprave
                        
               
               
                  7.1. Kontajner
                        
               
               
                  7.2. Druh dopravy na hranici
                        
               
               
                  7.3. Druh dopravy vo vnútrozemí
                        
               
               
                  8. Štatistické údaje
                        
               
               
                  8.1. Druh obchodu
                        
               
               
                  8.2. Štatistická hodnota
               
            
            
               1 Len v prípade požiadaviek na colné údaje podľa nariadenia (EÚ) 2016/341
                  1
               .
            
         
         
            
               
            
               PRÍLOHA II
            
            
            
               „PRÍLOHA V 
            
            
               Informácie, ktoré majú v súlade s článkom 5 ods. 2 v každom členskom štáte poskytovať zodpovedné daňové orgány vnútroštátnym štatistickým orgánom: 
            
            
               a)informácie z daňových priznaní k DPH o zdaniteľných osobách alebo nezdaniteľných právnických osobách, ktoré za dané obdobie vykázali dodania tovaru v rámci Únie v súlade s článkom 251 písmenom a) smernice Rady 2006/112/ES alebo nadobudnutia tovaru v rámci Únie v súlade s článkom 251 písmenom c) danej smernice; 
            
            
               b)informácie zo súhrnných výkazov DPH o dodaniach tovaru v rámci Únie, ktoré sa zozbierali zo súhrnných výkazov DPH v súlade s článkami 264 a 265 smernice 2006/112/ES; 
            
            
               c)informácie o nadobudnutiach tovaru v rámci Únie, ktoré oznamujú všetky ostatné členské štáty v súlade s článkom 21 ods. 2 nariadenia Rady (EÚ) č. 904/2010
                  2
               ;
            
            
               d)informácie z daňových priznaní k DPH o zdaniteľných osobách neusadených v členskom štáte spotreby, ktoré uplatňujú osobitné úpravy podľa hlavy XII oddielu 3 kapitoly 6 smernice 2006/112/ES a ktoré za dané obdobie vykázali dodania tovaru v rámci uvedenej úpravy v súlade s článkom 369g danej smernice;
            
            
               e)informácie o dodaniach tovaru v súvislosti s osobitnou úpravou podľa hlavy XII oddielu 3 kapitoly 6 smernice 2006/112/ES, ktoré oznamujú všetky ostatné členské štáty v súlade s článkom 21 ods. 1 nariadenia Rady (EÚ) č. 904/2010.
            
            
            
                  PRÍLOHA VI 
            
            
               Informácie, ktoré majú v súlade s článkom 5 ods. 3 v každom členskom štáte poskytovať zodpovedné colné orgány vnútroštátnym štatistickým orgánom: 
            
            
               a)identifikačné informácie o osobe, ktorá vykonáva vývoz tovaru v rámci Únie a dovoz tovaru v rámci Únie, na ktorý sa vzťahuje colný režim aktívneho zušľachťovacieho styku;
            
            
               b)registračné a identifikačné údaje ekonomických subjektov podľa colných ustanovení Únie, ktoré sú k dispozícii v elektronickom systéme a ktoré sa týkajú čísla EORI, ako sa uvádza v článku 7 vykonávacieho nariadenia Komisie (EÚ) 2015/2447
                  3
               ;
            
            
               c)záznamy o dovoze a vývoze z colných vyhlásení, ktoré prijali vnútroštátne colné orgány alebo ktoré boli predmetom rozhodnutí týchto colných orgánov a:
            
            
               i)boli u nich podané alebo
            
            
               ii)v prípade ktorých je v súlade s článkom 225 vykonávacieho nariadenia Komisie (EÚ) 2015/2447 k dispozícii dodatočné colné vyhlásenie prostredníctvom priameho elektronického prístupu do systému držiteľa povolenia, alebo
            
            
               iii)ktoré dostali v súlade s článkom 179 nariadenia (EÚ) 952/2013;
            
            
               d)informácie o používaných postupoch, zjednodušeniach alebo povoleniach poskytnutých obchodným subjektom a identifikačné informácie o uvedených obchodných subjektoch.
            
         
         
            
               “
            
         
         
            
                  
                     (1)
                  
                        Delegované nariadenie Komisie (EÚ) 2016/341 zo 17. decembra 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o prechodné pravidlá pre určité ustanovenia Colného kódexu Únie, keď príslušné elektronické systémy ešte nie sú funkčné, a ktorým sa mení delegované nariadenie (EÚ) 2015/2446 (Ú. v. EÚ L 69, 15.3.2016, s. 1).
               
               
                  
                     (2)
                  
                        Nariadenie Rady (EÚ) č. 904/2010 zo 7. októbra 2010 o administratívnej spolupráci a boji proti podvodom v oblasti dane z pridanej hodnoty (Ú. v. EÚ L 268, 12.10.2010, s. 1).
                        
               
               
                  
                     (3)
                  
                        Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).